Levar Sands kontaktflate innen norsk og internasjonal reisebransje var meget bred, takket være hans faglige dyktighet og ikke minst enestående sosiale omgangsform, som både kom kunder (reisende) og ansatte i deler av selskapet til gode. Spesielt vant han venner og samarbeidspartnere blant dem som arbeidet for reiseliv og kontakt mellom Norge og Tyskland. Sand var også beskjeden i forhold til sin egen posisjon, og holdt en lav profil i forhold til administrasjonen i selskapene han hadde det kommunikative ansvaret for.